RESOLUCIÓN do 11 de novembro de 2008 pola que se convoca un curso sobre técnicas de manexo da defensa extensible.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 18/11/2008

Dentro das actividades programadas para o ano 2008, en colaboración coa Deputación Provincial de Ourense, en virtude do convenio de formación asinado entre a Consellería de Presidencia, Administracións Públicas e Xustiza e a Deputación Provincial de Ourense, anúnciase a realización dun curso sobre técnicas de manexo da defensa extensible, que deberá desenvolverse conforme as seguintes bases:
Obxectivos.
-Coñecer e dominar as técnicas básicas de defensa persoal policial, incluído o uso da defensa extensible, que permitan ao policía manter un alto nivel de seguridade e autoconfianza nas súas intervencións máis problemáticas.
-Coñecer e practicar novas técnicas de defensa persoal policial, como ferramenta para un axeitado uso da forza no desempeño profesional.
Publicación.
Esta actividade formativa, e tamén todas aquelas que se desenvolvan en colaboración coa Deputación Provincial de Ourense, será obxecto de publicación no Diario Oficial de Galicia e no BOP de Ourense
Destinatarios.
-Persoal funcionario das entidades locais da provincia de Ourense pertencente aos corpos de policía local, ou que poidan acollerse á disposición adicional segunda da Lei 4/2007, do 20 de abril, de coordinación de policías locais de Galicia.
Inscrición.
A inscrición dos participantes será totalmente gratuíta.
Prazas.
20 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 5 de decembro ás 14.00 horas.
3. As instancias deberán enviarse á Deputación Provincial de Ourense-Departamento de Formación Continua (fax: 988 38 52 15): rúa Progreso nº 30, 32003 Ourense; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso desenvolverase durante os días 12, 13, 19 e 20 de decembro.
O horario será das 17.00 ás 21.00 horas os días 12 e 19 de decembro, e das 11.00 ás 14.00 horas e das 16.30 ás 19.30 horas os días 13 e 20 de decembro.
Contido.
1. Defensa persoal.
1.1. Psicoloxía.
1.2. Condición física aplicada.
1.3. Gardas.
1.4. Golpes básicos.
1.5. Desprazamentos.
1.6. Defensa básica.
1.7. Ataques.
2. Bastón curto.
2.1. Adquisición de cualificacións.
2.2. Introdución ao manexo do bastón curto.
2.3. Técnicas.
3. Manexo da defensa.
3.1. Introdución.
3.2. Golpes permitidos.
3.3. Golpes prohibidos.
3.4. Desarmamentos.
3.5. Desprazamentos.
4. Cacheos e detencións.
Relación de admitidos.
A relación de admitidos publicaraa o día 10 de decembro a partir das 14.00 horas, tanto a Deputación Provincial de Ourense como a Academia Galega de Seguridade Pública, os interesados poden coñecer a súa asistencia a través da páxina web da Agasp
http://agasp.xunta.es, ou chamando ao teléfono 988 38 51 42 (Departamento de Formación Continua da Deputación Provincial de Ourense
).
Lugar.
O curso desenvolverase no Parque Comarcal de Bombeiros do Concello de Xinzo de Limia.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
Tanto a Academia Galega de Seguridade Pública como a Deputación Provincial de Ourense, se é o caso, poderán modificar o desenvolvemento normal do curso para adaptalo ás necesidades da Administración e ás continxencias que poidan xurdir.
A Estrada, 11 de novembro de 2008.
P.S. (Disposición primeira Orde 31-1-2008,
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "22400D004P033.PDF"